Skakels van 'n Ketting - Welcome to Kreativ Collectiv
Home / Lynelle Clark / Sagteband / Devotional / Skakels van 'n Ketting
Laat die Woord jou skoonwas
My grootword jare was gekenmerk deur twyfelagtige gedagtes van 'wie is ek', en waar hoort ek. Ek was 'n baie onseker mens wat die heeltyd op soek was na stabiliteit. Baie van hierdie twyfel was gesetel in leuens wat ek geglo het. Leuens veroorsaak deur die ongevoeligheid van familie en my gesin. Dit was versterk deur die manier wat ek groot gemaak was, teenoor hoe my sibbe groot gemaak was.
My ouers was baie streng teenoor my. Vandag is ek dankbaar daaroor, maar daardie tyd het ek gedink hulle haat my.
Jaloesie was 'n groot dryfveer wat ons vandag nog belemmer om 'n goeie verhouding te hê. Die ouderdomsverskil het natuurlik ook by gedra tot die skeiding. Jare se troebelheid het die water brak gelaat en dit is met moeite wat die verhoudinge onderhou word.
Leuens benadeel jou. Dit steel en ontmoedig jou van kosbare tyd.
Ek het toe gelaat dat die proses werk. Ek het toegelaat dat die Woord my was. Dit was nie maklik nie en soms was die proses pynlik maar ek het skoon gekom.
My boodskap aan jou:
Jou vryheid is duur gekoop. Laat toe dat Vader se woord jou ook was en dat waarheid die leuns vervang. Jy is dit aan jouself verskuldig.
Onthou: Jy is geseënd en hoogs bevoordeel deur 'n Vader wat jou baie lief het.
Skakels van 'n Ketting quantity
SKU: Paperback Categories: Afrikaans, Devotional, Sagteband, Self-help Nie-fiksie Tags: books, Devotional, South African authors
Inspirerende sielsgedagtes oor verhoudings …
Tussen ouers en kinders en die invloed daarvan op jou menswees saamgestel deur Driekie Grobler
Ons wêreld sou 'n baie beter plek gewees het as ons beter verhoudings met mekaar kon handhaaf.
SKAKEL VAN 'N KETTING in die eerste boek in 'n reeks van twee, geskryf deur myself en verskeie ander skrywers wat uit hul eie ondervinding vertel hoe verhoudings met hulle ouers, hulself en ander hul lewe beïnvloed het.
Die boek kan by my bestel word vir R180 'n boek (koeriergelde uitgesluit) by lynelle@kreativcollectiv.com.
Geen mens is gemaak om alleen deur die lewe te gaan nie. Ons vorm 'n onsigbare ketting met God as die begin- en eindpunt.
Ongelukkig verswak skakels in die ketting as gevolg van sonde, en die vyand se doelwit is om gesonde verhoudings daardeur stukkend te breek. Hy weet dat as daar geen eensgesindheid en liefde onder ons is nie, verswak die saambindfaktor, raak die skakels bros en breek die ketting maklik.
Kyk maar hoe gaan dit vandag in huishoudings; in familiekringe; in werksituasies; in die politiek; in ons land en die hele wêreld. Onmin en liefdeloosheid is aan die orde van die dag. Die wêreld lê besaai met gebreekte skakels.
Om verhoudings te kan herstel, moet ons eerstens weer gaan vashaak aan God, die bron van oorsprong, liefde en krag. Hom toelaat om ons te genees en heel te maak. Daarna moet ons leer om onsself te vergewe en lief te kry voordat ons kan uitreik en weer vashaak aan ander.
Mag hierdie skrywes, uit verskillende ondervindings en standpunte, tot inspirasie dien vir elke leser.
Dankie aan elke skrywer wat hul hart en ondervindings hier kom deel het.
Dankie aan 'n liefdevolle hemelse Vader wat hierdie projek op my hart gelê het en die regte mense daarvoor bymekaar gebring het.